Tous les matins du monde

Tous les matins du monde ass e franséische Film vum Alain Corneau aus dem Joer 1991 mam Jean-Pierre Marielle a mam Gérard Depardieu an den Haaptrollen.

 Ëm wat geet et am Film? 
De Komponist Marin Marais (* 1656 zu Paräis) erënnert sech u seng Jugend. En denkt u säi Léiermeeschter, de Monsieur de Sainte-Colombe, deen him d'Spill op der Viole de Gambe bäibruecht huet. . Awer och seng Relatioune mat dem Madeleine an dem Toinette, de Meedercher vum Monsieur de Sainte-Colombe, kommen him an Erënnerung, besonnesch dat tragescht Schicksal vum Madeleine.

 Markant Zeenen aus dem Film 
 Den Ufank vum Film: Eng Groussopnam, déi sechs Minutten dauert, vum Marin Marais (Gérard Depardieu) sengem vum Alter gezeechente Gesiicht.
 Déi onheemlech tragesch lescht Renconter vum Madeleine de Sainte-Colombe mat dem Marin Marais.

 Musek 
De Jordi Savall huet d'Musek vum Film deelweis selwer geschriwwen oder arrangéiert. Hien huet awer och Originalmusek aus der Zäit vum Marin Marais an de Film agebaut.
 Museksstécker aus dem Film:
 Une jeune fillette: Vollekslidd arrangéiert vum Jordi Savall
 Prélude pour Mr Vauquelin vum Jordi Savall
 Troisième Leçon de Ténèbres à 2 voix vum François Couperin
 Marche pour la cérémonie des Turcs vum Jean-Baptiste Lully
 le Badinage, la Rêveuse, l'Arabesque, Improvisations sur les Folies d'Espagne, Tombeau pour Mr de Sainte Colombe!, Muzette I a II, a Sonnerie de Sainte Geneviève du Mont-de-Paris vum Marin Marais 
 les Pleurs, Le Retour Gavotte du Tendre, Concert à deux Violes vum Jean de Sainte-Colombe

Ausser dem Ensembel Le Concert des Nations hunn am Film follgend Instrumentalsoliste matgwierkt: Jordi Savall, Fabio Bondi, Rolf Lislevand, Pierre Hantaï a Jérôme Hantaï.

Gesank: Montserrat Figueras a Marie-Christine Kiehr

 Monsieur de Sainte-Colombe 
De Sainte-Colombe gëtt Monsieur de Sainte–Colombe genannt, well säi Virnumn net méi bekannt ass.

 Um Spaweck 
 De Film op DVDBeaver

Kategorie:Franséisch Filmer
Kategorie:Filmer vum Alain Corneau
Kategorie:Filmer 1991
Kategorie:Louis-Delluc Präis